Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: üzemeltetésérõl, ellenõrzésérõl és az ellenõrökrõl szóló 113/1998. (VI. 10.) Korm. rendeletben elõírtakon túl
Paragraph Index: 373

o) a nukleáris biztonsági hatósági felügyelet alá tartozó nyomástartó berendezéseknek és csõvezetékeknek az 1.8.1.0400. pont szerinti ellenõrzõ szervezet által, az üzemeltetõ szükség szerinti közremûködésével végrehajtott idõszakos vizsgálata és azok dokumentáltsága. 1.6. AZ ENGEDÉLYES JELENTÉSI KÖTELEZETTSÉGE 1.6.1. Általános rendelkezések 1.6.1.0100. Az atomenergia társadalmilag ellenõrzött használatának biztosítása érdekében az engedélyes a nukleáris létesítmény üzemeltetésével és a nukleáris biztonságával kapcsolatos tevékenységérõl rendszeres, az üzemeltetés során bekövetkezett, a biztonságot érintõ eseményekrõl eseti jelentéseket készít és azokat a nukleáris biztonsági hatóságnak benyújtja. 1.6.1.0200. A nukleáris biztonsági hatóság a jelentési kötelezettség terjedelmét a nukleáris létesítmény üzemeltetésébõl adódó kockázat és a nukleáris létesítmény típusának, mûszaki sajátosságainak figyelembevételével állapítja meg. 1.6.1.0300. A nukleáris biztonsági hatóság a hatáskörébe tartozó ügyekben hozott döntésében az engedélyest az 1.6.1.0100. pontban meghatározott jelentéseken kívül további jelentések benyújtására kötelezheti. 1.6.1.0400. A nukleáris létesítmény biztonságos üzemeltetésének felügyeletében részt vevõ többi hatóság részére benyújtott jelentésekmásolatátazokbenyújtásávalegy idõbenanukleárisbiztonságihatóságrészéreiselkellküldeni. 1.6.1.0500. Az engedélyes a jelentéseiben szereplõ adatokat, információt rendszerezi, és megfelelõ módszerrel értékeli, és ahol az értékelés hiányosságot tár fel, ott javító intézkedést fogalmaz meg. 1.6.2. Rendszeres jelentések Atomerõmû rendszeres jelentései 1.6.2.0100. Az engedélyes az atomerõmûvi blokk üzemeltetésével és a nukleáris biztonságával kapcsolatos tevékenységérõl a következõ rendszeres jelentéseket köteles benyújtani a nukleáris biztonsági hatóságnak:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes